**projektas**

**reg. Nr. T-38**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO PETRO VILEIŠIO GIMNAZIJOS VIDAUS STRUKTŪROS PERTVARKYMO**

2019 m. kovo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), Pasvalio Petro Vileišio gimnazijos nuostatų, patvirtintų Pasvalio rajono savivaldybės tarybos 2017 m. birželio 20 d. Nr. T1-141 ,,Dėl Pasvalio Petro Vileišio gimnazijos nuostatų patvirtinimo“, 69 punktu, atsižvelgdama į Pasvalio Petro Vileišio gimnazijos tarybos 2019 m. sausio 29 d. nutarimą (posėdžio protokolas Nr. 1), Pasvalio rajono savivaldybės taryba nusprendžia:

 1. Nebevykdyti nuo 2019 m. rugsėjo 1 d. ugdymo pagal suaugusiųjų pagrindinio ugdymo, suaugusiųjų vidurinio ugdymo programas Pasvalio Petro Vileišio gimnazijos Suaugusiųjų mokymo skyriuje.

 2. Pertvarkyti Pasvalio Petro Vileišio gimnazijos vidaus struktūrą, likviduojant Pasvalio Petro Vileišio gimnazijos Suaugusiųjų mokymo skyrių nuo 2019 m. rugsėjo1 d.

 3. Įpareigoti Pasvalio Petro Vileišio gimnazijos direktorių Viktorą Rimšą

 3.1. teisės aktų nustatyta tvarka įspėti Pasvalio Petro Vileišio gimnazijos darbuotojus apie galimą darbo sutarties nutraukimą ar būtinųjų darbo sutarties sąlygų pakeitimą;

 3.2. teisės aktų nustatyta tvarka informuoti Pasvalio Petro Vileišio gimnazijos Suaugusiųjų mokymo skyriaus mokinius apie Gimnazijos vidaus struktūros pertvarkymą;

 3.3. ne vėliau kaip iki 2019 m. gegužės 1 d. parengti Pasvalio Petro Vileišio gimnazijos nuostatų pakeitimus ir pateikti Pasvalio rajono savivaldybės tarybai tvirtinti.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyr. specialistė

V. Bajoriūnaitė

2019-02-27

Suderinta DVS Nr. RTS-45

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO PETRO VILEIŠIO GIMNAZIJOS VIDAUS STRUKTŪROS PERTVARKYMO**

2019-02-27

Pasvalys

 **1. Problemos esmė.**

 Pertvarkyti Pasvalio Petro Vileišio gimnazijos vidaus struktūrą likviduojant Suaugusiųjų mokymo skyrių.

 **2. Kokios siūlomos naujos teisinio reguliavimo nuostatos ir kokių rezultatų laukiama.** Pasvalio Petro Vileišio gimnazijos vidaus struktūros pertvarkymas likviduojant Suaugusiųjų mokymo skyrių padės efektyviau naudoti lėšas.

 **3. Skaičiavimai, išlaidų sąmatos, finansavimo šaltiniai.**

 2018–2019 m. Pasvalio Petro Vileišio gimnazijos Suaugusiųjų mokymo skyriuje buvo tik 12 (neakivaizdinė) klasė, kurioje mokėsi rugsėjo 1 d. duomenimis 5 mokiniai, kitose klasėse besimokančiųjų nebuvo. Įvertinus kelerių metų situaciją, kai dėl mažo mokinių skaičiaus formuotos tik viena ar dvi jungtinės neakivaizdinės suaugusiųjų mokymo klasės, yra netikslinga Gimnazijos struktūroje turėti atskirą skyrių. Mokinių skaičius Pasvalio Petro Vileišio gimnazijos Suaugusiųjų mokymo skyriuje: 2018–2019 m. m. – 5 (12 kl.); 2017–2018 m. m. – 5 (9 kl.); 3 – (11 kl.); 2016–2017 m. m. – 4 (9–10 kl.); 2 – (12 kl.)

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

 Nėra.

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

 Nėra.

 **6. Sprendimo projekto iniciatoriai.**

 Švietimo ir sporto skyrius ir Pasvalio Petro Vileišio gimnazija

 **7. Sprendimo projekto rengimo metu gauti specialistų vertinimai ir išvados.**

Nėra.

 PRIDEDAMA. Pasvalio Petro Vileišio gimnazijos 2019 m. vasario 27 d. raštas Nr. S-39 ,,Dėl protokolo išrašo“.

Švietimo ir sporto skyriaus Virginija Bajoriūnaitė

vyriausioji specialistė